|  |  |
| --- | --- |
| Møde den 15. juni 2015  Det Odontologiske Studienævn    **Til stede medlemmer:**  Eva Sidelmann Karring, Hanne Hintze, Irene Dige, Maibritt Halkjær,  Julie Christiansen, Anne Juul Olsen  **Desuden deltog:**  Gugge Smedegaard (timeplanlægger), Kasper Nedergaard (studievejleder), Emile  Leth Rasmussen (studievejleder), Helle Tolboe (Klinikleder)  **Afbud fra:** Louise Hornstrup, Jes H. Nielsen  **Referat:** Lise Lotte Steentoft, studienævnssekretær | Referat |

Dagsorden:

1. Personsager
2. Undervisningsevaluering efteråret 2014
3. Indkaldelsesform, dagsorden og mødeplan for E15
4. Studieleder orienterer
5. Eventuelt

**Ad pkt. 1** Personsager:

Der var 3 personsager til behandling.

Første ansøgning omhandlede framelding fra eksamen, dispensation fra tilmeldingskravet i efteråret 2015 og foråret 2016 samt ny holdsætning på dele af 4. semester. Ansøgningen blev imødekommet.

Anden ansøgning omhandlede dispensation til ny studiestart. Ansøgningen blev imødekommet.

Den tredje ansøgning omhandlede dispensation til at få tildelt et 3. eksamensforsøg i samme eksamenstermin. Ansøgningen blev ikke imødekommet.

**Ad pkt. 2** Undervisningsevaluering efteråret 2014

Punktet er udsat til efteråret, da studienævnet endnu ikke har fået tilbagemeldinger fra størstedelen af de fagansvarlige.

**Ad pkt. 3** Indkaldelsesform, dagsorden og mødeplan for E15

Administrationen på HE bestræber sig på, at ensarte arbejdsstrukturen omkring studienævnsbetjeningen. I den blev det foreslået, at indkaldelserne fremover sker gennem Blackboard, samt at referaterne fremover godkendes på møderne, hvilket er en ændring af det odontologiske studienævns tidligere praksis på området. Det blev besluttet at forsøge sig med de nye tiltag.

Mødeplanen for efterårets møder blev drøftet, og det blev besluttet, at Studienævnsformanden og de medlemmer, hvis kalender konflikter med datoerne, finder nye datoer sammen. Herefter udsendes ny mødeplan.

**Ad pkt. 4** Studieleder orienterer

Studielederen orienterede fra et netop overstået møde i Sundhedsstyrelsen, hvor et EU-krav om 5000 undervisningstimer på tandlægeuddannelserne i Europa blev drøftet. Tandlægeuddannelsen i på AU ligger med en belastning på 4027 timer pr. studerende, men det er vanskeligt at sammenligne tallene, idet det ikke er gennemskueligt hvordan de 5000 timer er beregnet. Uddannelserne på KU og AU arbejder på, at finde gennemsigtighed i EU-kravet.

Studieleder henviste til fremsendte referat fra mødet i Studielederforum den 20. maj, og bad nævnet tage indholdet til efterretning.

**Ad pkt. 5** Eventuelt

Studienævnet fik, efter modtagelse af studienævnsindkaldelsen, tilsendt forslag til ”Principper for variation af eksamensspørgsmål” med anmodning om at overveje eventuelle kommentarer hertil. På mødet blev det drøftet og noteret, hvilke kommentarer studienævnet ønsker at sende til udvalget. Studienævnet udtrykker især bekymring om størrelsen på ”bankerne” for eksamensspørgsmål, der i visse fag kan tvinge de eksamensansvarlige til ændring af eksamensformen.

Mødet sluttede kl. 16.00

EK/lls 22. juli 2015